શિક્ષણ લોનમાં 0.25 ટકા એટલે કે 25 બેઝિસ પોઇન્ટનો પણ ફેરફાર હોય તો મોટો ફેર પડી શકે છે. આ માટે આપ જ્યારે પણ શિક્ષણ લોન મેળવવા માટે તપાસ શરૂ કરો ત્યારે સૌપ્રથમ વ્યાજના દરની તપાસ કરવી જરૂરી છે. આ માટે ખાનગી બેંકોની સરખામણીએ રાષ્ટ્રીયકૃત બેંકો વધારે સારા વ્યાજદર પૂરા પાડે છે. આપ ઘણીવાર જોશો કે શિક્ષણ લોનમાં સ્ટેટ બેંક ઓફ ઇન્ડિયા વધારે સારી ઓફર આપતી આવી છે. વ્યાજના દરોની બાબત આવે ત્યારે ભારતમાં એક અન્ય બાબત એ પણ છે કે છોકરીઓને વ્યાજના દરોમાં નાનકડો ફાયદો પણ થાય છે. આ ઉપરાંત જે બાબતોનું ધ્યાન રાખવાનું છે તેમાં ફ્લોટિંગ રેટ અને ફિક્સ રેટનો પણ સમાવેશ થાય છે. શિક્ષણ લોન લેવામાં ફ્લોટિંગ રેટનો વિકલ્પ વધારે સારો માનવામાં આવે છે.